valstybinės SAUGOMŲ TERITORIJŲ tarnybos
PRIE APLINKOS MINISTERIJOS DIREKTORIUS ĮSAKYMAS

DĖL Nacionalinių saugomų teritorijų ir „Natura 2000“ tinklo teritorijų priskyrimo saugomų teritorijų direkcijoms

2014 m. kovo 26 d. Nr. V-83

Vilnius

Vadovaudamasi Lietuvos Respublikos aplinkos ministro 2006 m. gegužės 22 d. įsakymo Nr. D1-255 „Dėl planų ar programų ir planuojamos ūkinės veiklos įgyvendinimo poveikio įsteigtoms ar potencialioms „Natura 2000“ teritorijoms reikšmingumo nustatymo tvarkos aprašo patvirtinimo“ 3 punktu, Lietuvos Respublikos žemės ūkio ministro ir Lietuvos Respublikos aplinkos ministro 2004 m. spalio 4 d. įsakymu Nr. 3D-452/D1-513 „Dėl žemės sklypų formavimo ir pertvarkymo projektų rengimo ir įgyvendinimo taisyklių patvirtinimo“, Lietuvos Respublikos aplinkos ministro 2006 m. rugsėjo 1 d. įsakymu Nr. D1-406 „Dėl miškų tvarkymo schemų ir vidinės miškotvarkos projektų rengimo taisyklių patvirtinimo“, Lietuvos Respublikos aplinkos ministro 2008 m. gegužės 30 d. įsakymu Nr. D1 - 294 „Dėl teritorijų planavimo sąlygų išdavimo ir šių dokumentų derinimo aplinkos ministerijoje bei jai pavaldžiose ir reguliavimo sričiai priskirtose įstaigose tvarkos aprašo patvirtinimo”, Lietuvos Respublikos aplinkos ministro 2013 m. gruodžio 31 d. įsakymu Nr. D1-997 „Dėl specialiųjų architektūros reikalavimų ir specialiųjų saugomos teritorijos tvarkymo ir apsaugos reikalavimų turinio ir išdavimo tvarkos aprašo patvirtinimo“ bei siekdama užtikrinti tinkamą neturinčių direkcijų valstybės įsteigtų saugomų teritorijų ir „Natura 2000“ tinklo teritorijų priežiūrą, apsaugą ir tvarkymą:

1. T v i r t i n u Nacionalinių saugomų teritorijų ir "Natura 2000" tinklo teritorijų priskyrimą saugomų teritorijų direkcijoms (pridedama).

2. P a v e d u valstybinių gamtinių rezervatų, valstybinių parkų ir biosferos rezervato direkcijoms:

2.1. nustatyta tvarka vertinti priskirtų nacionalinių saugomų teritorijų ir „Natura 2000“ tinklo teritorijų būklę, o informaciją apie ją bei pasiūlymus jai pagerinti pateikti iki einamųjų metų gruodžio 31 d.

2.2. Priskirtose „Natura 2000“ tinklo teritorijose:

2.2.1. vykdyti Europos Bendrijos svarbos natūralių buveinių ir rūšių monitoringą pagal Lietuvos Respublikos aplinkos ministro patvirtintus Valstybinės aplinkos monitoringo programos įgyvendinimo priemonių planus, vertinti buveinių ir rūšių apsaugos būklę;

2.2.2. nustatinėti planuojamos ūkines veiklos įgyvendinimo poveikio šioms teritorijoms reikšmingumą Lietuvos Respublikos aplinkos ministro 2006-05-22 įsakymu Nr.D1-255 nustatyta tvarka;

2.2.3. teikti pasiūlymus Tarnybai dėl reikalingų apsaugos ir tvarkymo priemonių įgyvendinimo, kad būtų išsaugotos esamos ir atkurtos pažeistos natūralios buveinės, saugomų rūšių gyvūnų ir augalų populiacijos iki palankios būklės.

2.3. Priskirtose nacionalinėse saugomose teritorijose ir Natura 2000 nustatyta tvarka:

2.3.1. teikti išvadas dėl valstybinių ir (ar) privačių miškų vidinės miškotvarkos projektų;

2.3.2. išduoti sąlygas teritorijų planavimo dokumentams (savivaldybės ir (ar) vietovės lygmens kompleksinio teritorijų planavimo dokumentams ir savivaldybės ir (ar) vietovės lygmens specialiojo teritorijų planavimo dokumentams) rengti ir pagal kompetenciją juos derinti.

2.4. Priskirtose nacionalinėse saugomose teritorijose derinti žemės sklypų formavimo ir pertvarkymo projektus, žemės reformos žemėtvarkos projektus.

2.5. Valstybiniuose draustiniuose išduoti specialiuosius saugomos teritorijos apsaugos ir tvarkymo reikalavimus statinio statybos projektui rengti.

3. Pripažįstu netekusius galios:

3.1. Valstybinės saugomų teritorijų tarnybos prie Aplinkos ministerijos direktoriaus 2006 m. birželio 16 d. įsakymą Nr. 103 V „Dėl nacionalinių saugomų teritorijų ir „Natura 2000“ tinklo teritorijų paskirstymo saugomų teritorijų direkcijoms“;

3.2. Valstybinės saugomų teritorijų tarnybos prie Aplinkos ministerijos direktoriaus 2007 m. vasario 22 d. įsakymą Nr. 042 V „Dėl Valstybinės saugomų teritorijų tarnybos prie Aplinkos ministerijos 2006 m. birželio 16 d. įsakymo Nr. 103V „Dėl nacionalinių saugomų teritorijų ir „Natura 2000“ tinklo teritorijų paskirstymo saugomų teritorijų direkcijoms“ pakeitimo;

3.3. Valstybinės saugomų teritorijų tarnybos prie Aplinkos ministerijos direktoriaus 2009 m. gruodžio 4 d. įsakymą Nr. V 207 „Dėl Valstybinės saugomų teritorijų tarnybos prie Aplinkos ministerijos 2006 m. birželio 16 d. įsakymo Nr. 103V „Dėl nacionalinių saugomų teritorijų ir „Natura 2000“ tinklo teritorijų paskirstymo saugomų teritorijų direkcijoms“ pakeitimo;

3.4. Valstybinės saugomų teritorijų tarnybos prie Aplinkos ministerijos direktoriaus 2010 m. gegužės 4 d. įsakymą Nr. V98 „Dėl Valstybinės saugomų teritorijų tarnybos prie Aplinkos ministerijos 2006 m. birželio 16 d. įsakymo Nr. 103V „Dėl nacionalinių saugomų teritorijų ir „Natura 2000“ tinklo teritorijų paskirstymo saugomų teritorijų direkcijoms“ pakeitimo;

3.5. Valstybinės saugomų teritorijų tarnybos prie Aplinkos ministerijos direktoriaus 2011 m. lapkričio 7 d. įsakymą Nr. V284 „Dėl Valstybinės saugomų teritorijų tarnybos prie Aplinkos ministerijos 2006 m. birželio 16 d. įsakymo Nr. 103V „Dėl nacionalinių saugomų teritorijų ir „Natura 2000“ tinklo teritorijų paskirstymo saugomų teritorijų direkcijoms“ pakeitimo;

3.6. Valstybinės saugomų teritorijų tarnybos prie Aplinkos ministerijos direktoriaus 2013 m. rugpjūčio 14 d. įsakymą Nr. V228 „Dėl Valstybinės saugomų teritorijų tarnybos prie Aplinkos ministerijos 2006 m. birželio 16 d. įsakymo Nr. 103V „Dėl nacionalinių saugomų teritorijų ir „Natura 2000“ tinklo teritorijų paskirstymo saugomų teritorijų direkcijoms“ pakeitimo.

Direktorė	Rūta Baškytė

Parengė

R. Jakučiūnienė

Ž. Stirbienė